શક્તિ અને નેહાએ ૨૦૧૪માં સગાઈ કરી હતી અને ગયા વર્ષે નવેમ્બરમાં તેઓ લગ્ન કરવાનાં હતાં. જોકે ૫૦૦ અને ૧૦૦૦ની જૂની નોટને બંધ કરવામાં આવતાં તેમણે લગ્ન લંબાવી દીધાં હતાં. તેમની વચ્ચે હવે ઝઘડો વધતાં અને લૉન્ગ-ડિસ્ટન્સ રિલેશનશિપને લઈને તેમણે સંબંધનો અંત આણવાનું નક્કી કર્યું હોવાની ચર્ચા છે. શક્તિ હાલમાં ઇન્ડોનેશિયામાં તેની સિરિયલનું શૂટિંગ કરી રહ્યો છે અને નેહા પણ તેની સાથે ત્યાં ગઈ હતી. જોકે નેહા ભારત પાછી આવી જતાં એવી વાતો ચાલી રહી છે કે તેમના સંબંધનો અંત આવી ગયો છે. નેહાએ તેના સોશ્યલ મીડિયા અકાઉન્ટ પરથી એવા તમામ ફોટો પણ ડિલીટ કરી દીધા છે જેમાં શિક્ત સાથે હોય. જોકે આ વિશે નેહાને પૂછતાં તેણે આ વાતને ફગાવી દેતાં જણાવ્યું હતું કે તેના વીઝા પૂરા થતાં તે ભારત આવી રહી છે.